
REFERAT

privind criteriile şi obiectivele de performanţă ale SC.Colterm SA.

pentru anul 2007

Având în vedere adresa S.C. Colterm S.A. înregistrată sub numărul RE 2007-1023 din 18.05. 2007 prin care se solicită aprobarea criteriile şi obiectivele de performanţă pentru anul 2007.

 În temeiul H.C. L. nr. 130/ 24.04.2007 prin care s-a aprobat Bugetul de venituri şi cheltuieli  pe anul 2007 şi a O.U. 79/2001 privind întărirea disciplinei economico-finaciare şi alte dispoziţii cu caracter financiar, în continuare se abordează propunerile pentru anul 2007 privind criteriile şi obiectivele de performanţă  ale S.C. Colterm S.A.

Propunerile pentru anul 2007, sunt similare ca nivel al realizărilor cu anul 2006 şi  ţin cont exclusiv de activitatea societăţii fără a lua în calcul situaţiile independente de aceasta  respectiv eventualele diferenţe favorabile sau nefavorabile de curs valutar.


Criteriul de performanţă ,, Grad de acoperire a cheltuielilor din venituri proprii “ depinde în majoritate covârşitoare de politica de protecţie socială prin care se stabileşte nivelul preţului local la energia termică pentru anul 2007, neexcluzând posibilitatea ca aceasta să se modifice pe parcursul anului.


Criteriile de performanţă ,,Perioada de recuperare a creanţelor restante “ , ,, Perioada de rambursare a datoriilor restante “ şi „Lichiditate “ sunt propuse într-o dinamică pozitivă faţă de propunerile pentru anul 2006, realizările bune ale anului trecut se datorează în principal obţinerii şi  utilizării eficiente a unui credit de combustibil şi achitării de către Consiliul Local a obligaţiilor privind subvenţia la energia termică furnizată populaţiei. Ele sunt în acelaşi timp şi stimulative pentru colectivul companiei care prin implicarea în  activitatea desfăşurată pentru realizarea obiectivelor propuse va trebui să-şi  perfecţioneze gradul de pregătire şi conştiinţă profesională în folosul cetăţeanului. 

Menţionăm faptul că aprecierea gradului de îndeplinire a fiecărui criteriu şi obiectiv de performanţă se va limita la cel mult 110%.


Având in vedere cele exprimate în rândurile de mai sus propunem aprobarea prin hotărâre a Consiliului Local al Municipiului Timişoara  a criteriilor şi obiectivelor de performanţă al SC Colterm S.A. pentru anul 2007.

